Poésies de Marie de France (Roquefort)/Fable XXVIII
# Poésies de Marie de France (Roquefort)/Fable XXVIII

### FABLE XXVIII.

D’un Lairon cunte qui ala Berbiz embler, que il espia Dedenz la faude à un Vilain ; Ensanle od li porta un pain, Au Chien voleit ce pain baillier, Qui la faude deveit gueitier. Li Kiens li dist : Amis, pur coi Prendrei-jeo cest pain de toi,

Je nel’ te puis guerredoner, Fai à tun oues le pain garder.10 Li Lieires dist : jeo ne quier rien, Menjue le pain, si est le tien ; Li Chiens respunt n’en woil nient, Jeo sai très-bien à escient Ke ma buche velx estuper, Que jeo ne puisse môt soner, Puis si embleroies nos Berbiz Kar li Berchier est endurmiz, Traï aureie mun Seignur Ki ma nurri dusqu’à cel jur.20 Malement areis emploié K’il m’a nuri et afaitié ; Se par ma garde avois perdu Ce pur qu’il ma lunc-tens tenu, E tu meismes me héireies, E pur trahitor me tenreies.

Ne voil tun pain si gaaingnier, Dunc cumença à abaier.

Par ceste Fable munstre ci Que chascuns Frans-Huns face autresi ;30 Se nus li veult dunner loier U par promesse è losengier, Que sun Segnur doie traïr N’el voille mie cunsentir Atendre en deit tel gueirredon Cume li Chiens fist dou Lairon.

* ↑ Phædr., lib. I, f. xxiii. Canis fidelis. Romul. Nil., lib. II, f. xx, idem. Anon. Nilant., fab. xxiii.
* ↑ Voler, enlever, du grec ἐμϐάλλειν.
* ↑ Bergerie, étable à brebis.
* ↑ Avec lui il portoit un pain pour le donner au chien qui gardoit l’étable.
* ↑ Te rendre aucun service.
* ↑ Gré, volonté.
* ↑ Je n’en veux pas.
* ↑ A scient en connoissance de cause que tu veux me clore la bouche.
* ↑ Instruit, entretenu, d’affectare.
* ↑ Toi même me mépriserois et me regarderois comme un traître.
* ↑ Homme de condition libre ; demeurant dans un fief ; serf qui a obtenu son affranchissement.
* ↑ Récompense.
* ↑ Fausse louange, caresse pour tromper.
* ↑ Por garder le kien d’abaïer.
* ↑ Mais pren le et si le retien.
* ↑ Ce dont il m’a lonc-tens péu.
* ↑ Chascuns franz hom doit fere ensi.
